148 24 



hvilke man ikke kunde forlange en saa uvant Arbejdsmaade, trykkede med den 

 Haand, som det faldt naturligst at benytte. 



Med Hensyn til Forsøgsanordningen blev det straks fra Begyndelsen bestemt, 

 at Forsøgspersonerne skulde udføre samtlige Maalinger om Morgenen, lige efter at 

 de var staaede op, og før Frokost, fordi det forud maatte anses for utvivlsomt, at 

 Dagens Beskæftigelse vilde udøve en væsentlig Indflydelse paa Resultaterne. Rigtig- 

 heden af denne Antagelse er iøvrigt bekræftet ved Storey's Maalinger'), ved hvilke 

 der paavistes lovmæssige periodiske Svingninger i Muskelkraften i Løbet af Dagen. 

 Vi ved ikke, om Storey har undersøgt disse Svingningers Afhængighed af Beskæf- 

 tigelsen, Maaltiderne o. s. v., da vedkommende Afhandling desværre ikke er os til- 

 gængelig og os kun bekendt gennem et kort Referat ; men den Kendsgerning, at 

 der forekommer saadanne Variationer, maatte der tages Hensyn til, hvad vi bedst 

 mente at gøre ved Valget af den nævnte Tid. Andre Forsigtighedsregler blev ikke 

 foreskrevne; det forudsattes naturligvis som selvfølgeligt, at Forsøgspersonerne ud- 

 viste den størst mulige Afholdenhed med Hensyn til Alkohol. Nogen bestemt 

 Levevis eller noget Ernæringsreglement o. 1. kunde der naturligvis ikke være Tale 

 om ved disse i Aarevis fortsatte Forsøg; det vilde ligefrem være umuligt at over- 

 holde noget saadant. Desuden vilde det efter vor Mening heller ikke være hen- 

 sigtsmæssigt. Dersom de meteorologiske Forholds Indflydelse paa vort Arbejde kun 

 kunde paavises under saadanne specielle Omstændigheder, der aldrig forekommer 

 i det daglige Liv, vilde den altsaa være uden praktisk Betydning, og Paavisningen 

 af den ikke have nogen Interesse. Naar den derimod kunde vises at være til 

 Stede til Trods for alle det daglige Livs Uregelmæssigheder, saa vilde Sagen være 

 værd at lægge Mærke til. Det vil fremgaa af del følgende, at dette virkelig er Til- 

 fældet. 



Ved de individuelle Bestemmelser af Muskelkraften blev der hver Gang ud- 

 ført fem Enkeltmaalinger. Noget bestemt Tempo blev ikke foreskrevet; kun maatte 

 Mellemrummet ikke være under 30 Sek., for at Musklerne kunde blive helt ud- 

 hvilede. Samme Fremgangsmaade anvendtes iøvrigt ogsaa ved de Maalinger, der 

 anstilledes til Undersøgelse af den Indflydelse, som Beskæftigelse og Øvelse udviser, 

 og som først skal omtales. 



5. Indflydelse af Beskæftigelse og Øvelse paa Muskelarbejdet. 



Beskæftigelsen. Til forskellige Tider, naar en fuldstændig regelmæssig 

 Levevis var mulig, blev Lejligheden benyttet til at undersøge Indflydelsen af Be- 

 skæftigelsen. I fire paa hinanden følgende Dage i Paaskeferien 1905 anstillede L. 

 følgende Forsøg. Efter de .sædvanlige Maalinger om Morgenen Kl. 9, blev Tiden 

 fordreven med meget let Lekture. Kl. 1 umiddelbart før en Spadseretur paa 2 

 Timer blev Trykkraften atter maalt og ligeledes efter Tilbagekomsten mellem 

 Kl. 3 og 4. Aftenen tilbragtes dels med Læsning af let Lekture om egentlig 



') studies in v()lmilai-\' muscular contraction. California ÜKU. 



